Քիքլատես

մինի|Քիքլատեսի մայրաքաղաք Էրմուփոլիին նաւահանգիստը իրիկուան, Օգոստոս 2021
մինի|Քիքլատեսին բացերը, Էգէական ծով
մինի|Սեւեռելով Էգէական ծովը, Սիրոս
մինի|Նէորիօ նաւարանը, Սիրոս, Քիքլատես
**Քիքլատես կղզեխումբ** (), Էգէական Ծովուն կղզիներու համալիր, Յունաստան։  Քիքլատես անունը հին աշխարհագէտները տուած են Տիլոս սուրբ կղզիին շուրջը կղզիներուն բոլորաձեւ դասաւորման պատճառաւ․  (*Κυκλάδες* = բոլորաձեւ / *κύκλο*ς = շրջանակ)։   Տարածութեամբ ամենամեծ կղզին Նաքսոսն է, իսկ ամենախիտ բնակչութեամբ՝ Սիրոսը։

## Աշխարհագրութիւն
Քիքլատես կղզեխումբը բաղկացած է 33 կղզիներէ եւ կղզիակախումբերէ, կղզիակներէ եւ ժայռակղզիակներէ (այս վերջինները բնակուած չեն)․ ընդհանուր թիւը՝ 220։  
[մինի|[Էրմուփոլի]]
Կղզիներուն դասաւորումը երկու զուգահեռական գիծերու վրայ՝ Սունիօ հրուանդանի եւ էվիա կղզիին շարունակութիւնը, անոնց տուած է Արեւմտեան, Արեւելեան եւ Հարաւային զանազանումը։

Էրմուփոլի (Սիրոս կղզի) Քիքլատեսին գլխաւոր քաղաք-նաւահանգիստն է եւ վարչական կեդրոնը։

Քիքլատես կղզիները ծովուն ջուրերէն ողողած լեռներու գագաթներ են․ կ՛ընդգրկեն երկու հրաբխային կղզիներ՝ Միլոս եւ Սանթորինի։  

Կրետական ծովը Քիքլատեսին հարաւի սահմանն է։ 

### Կլիմա
Քիքլատեսի կլիման չոր եւ քաղցր է, սակայն կղզիներուն հողը բարեբեր չէ, ի բացառեալ Նաքսոս կղզիինը։ 

### Գիւղատնտեսութիւն
Գիւղատնտեսութեան արտադրութիւններն են՝ գինի, պտուղ, ցորեն, ձէթ եւ ծխախոտ։

### Բնապահպանում
Քիքլատեսի բաւական շրջաններ ներառնուած են «Naturagraec» Յունաստանի կղզիներու բնապահպանման ցանկին մէջ․ Ամորղոս, Անտրոս, Անտիփարոս, Թինոս, Իրաքլիա, Մաքարես կղզիներ, Նաքսոս, Սհինուսա, Տոնուսա, Քիթնոս, Ֆոլեղանտրոս եւ շատ ուրիշ անբնակ կղզիակներ, ժայռակղզիակներ։  
մինի|Յունաստանի էգէական Ծովուն վարչական բաժանումները (կղզեխումբերը)
[մինի|[Եարոս կղզիակը]]
[մինի|[Անտրոս եւ Թինոս]]
[մինի|[Քիթնոս, դիտուած արեւելքէն]]

### Կղզիներ

մինի|Քիքլատես կղզիներուն դասաւորումը․ wikivoyage|alt=|330x330փքսԱնօ (կամ Փանօ) եւ Քաթօ Քուֆոնիսիա, Իրաքլիա, Սհինուսա, Տոնուսա եւ Քերոս 6 փոքր կղզիները կը գտնուին Ամորղոս եւ Նաքսոս կղզիներուն միջեւ ու կը կազմեն «Փոքր Քիքլատես»ը։

### Կղզիակախմբակներ եւ կղզիակներ

## Գլխաւոր կղզիներու կամ կղզեխմբակներուն կարճ ներկայացում
### Արեւմտեան Քիքլատես
մինի|110x110փքս|<u>Քէա</u> (Ծիա) Իուլիտա Աքրոփոլիսը|alt=|ձախից

#### Քէա կամ՝ Ծիա
Հանդարտ կղզի, գեղեցիկ ծովափներով։  Աթենացիները զայն կը նախընտրեն, որովհետեւ Աթէնքին մօտ է։  Տարածութիւնն է 131,693 ք․քմ․եւ ծովեզրը՝ 88 քմ․։  Բնակչութեան թիւն է՝ 2 455։  Գլխաւոր նաւահանգիստն է՝ Քորիսիա կամ՝ Լիվատի։
մինի|110x110փքս|<u>Քիթնոս</u>․ Մերիհաս նաւահանգիստը

#### Քիթնոս
ձախից|մինի|110x110փքս|<u>Սերիֆոս</u>․ Խորա մայրաքաղաքը, Լիվատիէն դիտուածԿը գտնուի Քէա եւ Սերիֆօ կղզիներուն միջեւ։  Ունի երկու միջերկրեայ գիւղեր, որոնցմէ Մասարիա (կամ՝ Խորա) մայրաքաղաքն է։   Գլխաւոր նաւակայքն է Մերիխաս։  Տարածութիւնն է 99,432 ք․քմ․։  Բնակչութեան թիւն է՝ 1․310։   Կղզին ունի 92 ծոցիկներ եւ ծովափներ։  Շուրջը կը գտնուին կղզիակներ եւ ժայռակղզիակներ։
#### Սերիֆոս
Մայրաքաղաքը՝ Հորան, կառուցուած է 200 մ․ բարձրունքի վրայ։  Նաւակայքն է Լիվատի։  Տարածութիւնն է 75,207 ք․քմ․ եւ բնակչութեան թիւն է՝ 1 402։  Անբերի կղզի է։  Ունի 42 գեղեցիկ ծովափներ։  ԺԸ․րդ եւ ԺԹ․րդ դարուն կը զարգանայ շնորհիւ հանքային շահագործման։մինի|110x110փքս|<u>Սիֆնոս</u> (արեւմուտքէն)․ Քամարես նաւահանգիստը
#### Սիֆնոս
ձախից|մինի|125x125փքս|<u>Սիֆնոս</u>․ Քասթրօ, ծովագահաւանդ մը մատուռով
Տարածութիւնն է 73,942 ք․քմ․ եւ բնակչութիւնը կը հաշուէ 2 625 հոգի։  Մայրաքաղաքն է Ափոլօնիա, 869 բնակիչներով։  Անունը առած է Ափոլոնաս աստուածէն։  Կղզիին  մէջ զարգացած են կաւագործութիւնը, շնորհիւ հողի բաղադրութեան։  Ունի խոհարարութեան մեծ աւանդութիւն։  Ժամանակի ընթացքին Սիֆնոսցի կաւագործներ կը հաստատուին Խիօ, Կրետէ, Քիքլատես եւ Սարոնիքոս ծոցին կղզիները եւ կը ծանօթացնեն կաւագործութեան գաղտնիքները։  Կը համարուի մշակոյթի եւ եկեղեցիներով–մատուռներով լեցուն կղզի։  Յունաստանին տուած է նշանաւոր անձնաւորութիւններ․ կաթողիկոսներ, քաղաքագէտներ, հանրածանօթ խոհարար, համալսարանի դասախօսներ, եւայլն։
մինի|110x110փքս|<u>Միլոս</u>․ Փլաքա եւ Թրիփիթի բնակավայրերը

#### Միլոս
Հրաբխային կղզի․  ժայռոտ գեղեցիկ կազմաւորումներով, իրարմէ տարբեր եւ գրաւիչ 90 ծովափներով ու հարուստ մշակոյթով։  Տարածութիւնն է՝ 151 ք․քմ․ եւ բնակչութեան թիւը՝  5․129։  Աշխարհածանօթ են Միլոսի Աֆրոտիթի նշանաւոր արձանը, որ Միլոս գտնուած է 1820 թուականին եւ այժմ կը հիւրասիրուի Լուվրի թանգարանը  (անոր ընդօրինակութիւնը կը գտնուի Միլոս կղզիին թանգարանին մէջ), ինչպէս նաեւ Միլոսի հին թատրոնը (Ք․ա․ 1-ին դար),  քրիստոնէական առաջին տարիներուն ստեղծուած գետնադամբանները, Քլիմա, Մանտրաքիա եւ Ֆիրոփոթամօ ձկնորսներու ծովեզերիայ բնակավայրները փորուած հրաբխային տուֆ-քարայրներու մէջ։   

### Արեւելեան Քիքլատես
ձախից|մինի|165x165փքս|<u>Անտրոս</u> կղզին տիեզերքէն նկարուած․  անոր հարաւ արեւլքին կ՛երեւի Թինոս կղզին իսկ հարաւ արեւմուտքին Սիրոս կղզիին հիւսիսային ծայրամասը եւ հիւսիս արեւմուտքին՝ Էվիա կղզիին հարաւի ծայրամասը։

### Անտրոս
մինի|200x200փքս|<u>Անտրո</u>ս․ Խորա մայրաքաղաքը
Կը գտնուի Էվիա կղզիին հարաւ արեւելքը եւ Սիրոս կղզիին հիւսիս արեւելքը։ Կղզին կ՛երկարի հիւսիս արեւմուտքէն դէպի հարաւ արեւելք։  Տարածութիւնն է 381 ք․քմ․ եւ բնակչութեան թիւն է՝ 9․170։  Մայրաքաղաքն է Անտրոս կամ՝ Խորա։  Նաւահանգիստն է՝ Ղաւրիօ-ն։  Կղզիին լայնքին եւ երկայնքին շարուած կը գտնուին 4 լեռնաշղթաներ․ անոնք կղզին 5 զուգահեռ մասերու կը բաժնեն։  19-րդ դարուն եւ 20-րդ դարասկիզբին կը գործէին երեք մետաղի հանքեր։  Բնակիչները գլխաւորաբար կը զբաղին նաւագնացութեամբ եւ վաճառականութեամբ, այսպէս կղզին դարձած է նաւային եւ տնտեսական կեդրոն։  Անտրոս կղզին հարուստ է մշակոյթով․  ունի բազմաթիւ թանգարաններ։   Յունաստանին տուած է նշանաւոր անձնաւորութիւններ․ կաթողիկոսներ, քաղաքագէտներ, հանրածանօթ նաւատէրեր (յատկապէս միջազգային տարողութեամբ, ինչպէս՝ Ղուլանտրի եւ Էմպիրիքոս ընտանիքները), համալսարանի դասախօսներ, բանաստեղծներ, հնագէտներ, բանասէրներ, գրագէտներ, նախարարներ, եւայլն։
ձախից|մինի|110x110փքս|<u>Թինոս</u>ի Ս․ Աստուածամայր եկեղեցին

#### Թինոս
մինի|110x110փքս|<u>Թինոս</u>․ Էքսօմվուրղօ ժայռը
Կը գտնուի Անտրոս կղզիին հարաւ արեւելքը, Միքոնոս կղզիին հիւսիս արեւմուտքը եւ Սիրոս կղզիին հիւսիս արեւելքը։  Կէս ծովային մղոն միայն զայն Անտրոսէն կը բաժնէ, իսկ Միքոնոսէն՝ 5 մղոն եւ Սիրոսէն՝ 12։  Թինոս կը նմանի երկայնաձեւ եռանկիւնի մը։  Ամենաբարձր գագաթը Ցիքնիաս 726 մ,, կը գտնուի կղզիին արեւելքը, իսկ կեդրոնը՝  Էքսոմվուրղօ ժայռը՝ 641 մ․։   Կղզիին ծովեզր 114 քմ․ է եւ կ՛ընդգրկէ կղզիին շուրջը գտնուող ժառակղզիակները։  Աստուածամօր եկեղեցին, Յունաստանի գլխաւոր ուխտավայրերէն է․ անոր տօնին՝ 15 Օգոստոս, եւ նախորդող ու յաջորդող շաբաթներուն կղզին կ՛ողողուի ուխտեալներով։  Կղզիին տնտեսութիւնը բացի զբօսաշրջիկութենէն, յենուած է նաեւ անասնապահութեան, գիւղանտնեսութեան, մեղուաբուծութեան, ձկնորսութեան, նաւագնացութեան եւ մարմարի գործարկութեան․ մարմարարուեստը ներառնուած է Եունեսքոյի Անշօշափելի Մշակութային Ժառանգութեան Ցանկին մէջ ։  Ունի 41 ծովափներ։

#### Սիրոս
ձախից|մինի|110x110փքս|<u>Սիրոս</u>-Էրմուփոլիս մայրաքաղաքը
Քիքլատես կղզեխումբին մէջտեղը գտնուող կղզի․ Թինոս կղզիին հարաւ-արեւելքը,  Միքոնոսին արեւելքը եւ Քիթնոսի արեւմուտքը։  Մայրաքաղաքն է էրմուփոլի, որ նաեւ Յունաստանի Հարաւային Էգէականի Շրջանային Միաւորումին նստավայրն է։  Տարածութիւնը 84,069 ք․քմ․ է եւ բնակչութեան թիւը՝ 21․390։ Հարուստ մշակոյթով կղզի է։  Մայրաքաղաքը կը յատկանշուի նոր-դասական ոճի շէնքերով։  Յունաստանին տուած է նշանաւոր անձնաւորութիւններ․ կաթողիկէ դաւանանքի առաջնորդներ, քաղաքագէտներ, գրագէտներ, համալսարանի դասախօսներ, բանասէրներ, եւայլն։  *Տե՛ս բուն արձանագրութիւն՝ [[Սիրոս (կղզի)]]*
մինի|200x200փքս|<u>Միքոնո</u>ս․ Պզտիկ Վենետիկը

#### Միքոնոս
Կը գտնուի Սիրոս կղզիին արեւելքը, Թինոս կղզիին հարաւ-արեւելքը եւ Նաքսոս կղզիին հիւսիսը։  Տարածութիւնն է 106 ք․քմ․ իսկ բնակչութեան թիւն է՝ 10 134։  Յունաստանի առաջին շրջաններէն է, ուր զբօսաշրջիկութիւնը կը զարգանայ (1960 թուականէն)։  Միքոնոս քաղաքապետութիւնը կը բաղկանայ Միքոնոս, Ռինիա եւ Տիլոս (հանրածանօթ հնագիտական վայրերուն եւ թանգարանին համար) կղզիներէն եւ անոնց շուրջը գտնուող  ցիր ու ցան ժայռակղզիակներէ։  Կղզին բնակուած է Ք․Ա․ 6-րդ հազարամեակէն։  

#### Փարոս
[ձախից|մինի|200x200փքս|<u>[Փարոս (կղզի)|Փարոս – Փարիքիա, մայրաքաղաքը եւ գլխաւոր նաւահանգիստը]]
Տարածութիւնն է 193․308ք․քմ․ եւ բնակչութեան թիւն է՝ 13 710։ Փարոս քաղաքապետութիւնը կ՛ընդգրկէ նաեւ բազմաթիւ անբնակելի կղզիակներ եւ ժայռագօտիներ։  Կղզիին հարա-արեւմուտքը կը գտնուի Անտիփարոս կղզին։  Նաքսոս կղզիէն բաժնուած է 8 քմ․ լայնք ունեցող (5 մղոն) ջրանցքով։  Կղզիին արեւելեան ափերը բնական նաւակայքեր եւ  գեղեցիկ ծովափներ կը կազմեն։   Ունի երեք գլխաւոր  նաւահանգիստներ․ Փարիքիա, Նաուսա եւ Տրիոս։  Զարգացած են գիւղատնտեսութիւնը, ձկնորսութիւնը եւ զբօսաշրջիկութիւնը։
մինի|200x200փքս|<u>Նաքսո</u>ս․ Քորոնոս լեռնային գիւղը

#### Նաքսոս
Քիքլատես կղզեխումբին ամենաբարեբեր եւ տարածութեամբ ամենամեծ կղզին՝   429,79 ք․քմ․։ Բնակչութիւնը 7․070 հոգի կը հաշուէ։  Քիքլատեան քաղաքակրթութեան կեդրոնը եղած է։  Կղզին հիւսիսէն դէպի հարաւ կը ճեղքէ Զաս կամ Տրիօ լեռնաշղթան, որուն ամենաբարձր գագաթն է Տիա կամ Զա (1․002 մ․)։  Հնագիտական պեղումներ կը հաստատեն թէ Նաքսոս բնակուած է Հին Քարեդարի շրջանէն։  Նշանաւոր է մարմար քարով եւ զմռնիտ *emery* հանքանիւթով։ Անասնաբծութիւնը, գիւղատնտեսութիւնը, ձկնորսութիւնը,  հանքագուրծութիւնն եւ զբօսաշրջիկութիւնը տնտեսութեան գլխաւոր աղբիւրներն են։

### Հարաւային Քիքլատես
մինի|165x165px|<u>Ֆոլեղանտրոս</u>․ Խորա մայրաքաղաքը|alt=|ձախից
### Ֆոլեղանտրոս
Կը գտնուի Սիքինոս եւ Միլոս կղզիներուն միջեւ, Սանթորինի կղզիին հիւսիս-արեւմուտքը։  Ափերը դարուվար են եւ բազմաթիւ հրուանդաններ եւ խորշեր կը կազմեն։  Տարածութիւնն է 32,384 ք․քմ․ եւ ունի 291 բնակիչ։  Համեմատաբար հանդարտ կղզի է։մինի|110x110փքս|<u>Սիքինոս</u>․ Քասթրօ (կամ՝ Խորա) մայրաքաղաքը|alt=
#### Սիքինոս
Կը գտնուի  Ֆոլեղանտրոս եւ Իոս կղզիներուն միջեւ։  Լեռնային կղզի է, 41,676 ք․քմ․ տարածութեամբ եւ 260 բնակիչներով։ Շրջապատուած է բազմաթիւ կղզիակներէ եւ ժայռակղզիակներէ։ Անոր գլխաւոր ծոցիկը նաեւ նաւահանգիստն է։  Բնակիչներուն գլխաւոր զբաղումն է ձկնորսութիւնն եւ գիւղատնտեսութիւնը։մինի|147x147փքս|<u>Իոս</u>․ Խորա մայրաքաղաքը|alt=|ձախից
#### Իոս
108,713 ք․քմ․ տարածութեամբ եւ 2․030 բնակիչներով կղզին կը գտնուի Նաքսոս, Սիքինոս եւ Թիրա կղզիներուն միջեւ։  Բազմաբլուր կղզի, որուն գահաւանդները մինչեւ ծով կ՛իջնեն։  Վարչականօրէն մաս կը կազմէ Թիրա Շրջանային Միաւորին։  Ունի գեղեցիկ ծովափներ եւ կը ներգրաւէ մասնաւորաբար երիտասարդ զբօսաշրջիկներ։

#### Ամորղոս
մինի|110x110փքս|<u>Ամորղոս</u>․ Թոլարիա գիւղը|alt=
Բնակուած է Ք․Ա․ 4-րդ հազարամեակէն։  Տարածութիւնն է 126,3 ք․քմ․ եւ բնակչութեան թիւը՝ 1․973։  Մայրաքաղաքն ՝ Խորա եւ գլխաւոր նաւահանգիստը՝ Քաթափոլա։  Բնակիչները աւանդաբար կը զբաղին անասնապահութեամբ, ձկնորսութեամբ եւ նաւային աշխատանքներով։  Վերջին տասնամեակին զբօսաշրջիկութիւնը արագօրէն կը  զարգանայ։

#### Սանթորինի
ձախից|մինի|170x170փքս|Աջին՝ <u>Սանթորինի</u> եւ ձախին՝ <u>Թիրասիա</u>․ մէջտեղը՝ «քալտերա»ն
մինի|110x110փքս|Ֆիրա․ նկարուած հիւսիսէն
Սանթորինի կամ՝ Թիրա։  Բնակուած է Ք․Ա․ 6-րդ հազարամեակէն։  Աշխարհահռչակ կղզի – հրաբուխ, 76,19 ք․քմ․ տարածութեամբ եւ 15․250 բնակիչներով։  Կղզին Էգէական Ծովուն հրաբխային գօտիին կը պատկանի եւ բնորոշուած է իբրեւ աշխուժ հրաբուխ Միլոս եւ Նիսիրօ կղզիներուն ու Մեթանային հետ։  Սանթորինին, ինչպէս նաեւ Թիրասիա եւ Ասփրոսնիսի կղզիները Սդրոկիլի հրաբխային կղզիին մնացորդացն են․ հետեւանք՝ Ք․ա․ 1613 պատահած հրաբխային պայթումին որ պատճառ եղաւ Մինոասեան քաղաքակրթութեան կործանման։ Անջրդի, չոր, առանց լիճերու, գետերու կամ ձորերու կղզի է, սակայն հողը բարեբեր է ու կը նպաստէ որթատունկի, ֆավայի եւ լոլիկի մշակման։  Զբոսաշրջիկութիւնը վերջին տասնամեակներուն շատ զարգացած է։  Մայրաքաղաքն է Ֆիրա, իսկ նաւահանգիստը՝ Աթինիոս։ 
մինի|165x165փքս|<u>Թիրասիա</u>․  Մանոլաս եւ վարը՝ Քորֆոս

#### Թիրասիա
ձախից|մինի|110x110փքս|<u>Անաֆի</u>․ Քալամոսէն իջնելու ատեն․․․
9,246 ք․քմ․ տարածութեամբ եւ 319 բնակիչներով փոքր կղզի, Սանթորինիին արեւմուտքը։  Մաս կը կազմէր Սդրոկիլի կղզիին, որ  Ք․Ա․ 1613 հրաբխային պայթումով կղզիներու կը բաժնուի եւ մէջտեղը կը ստեղծուի «քալտերա»ն։  Մայրաքաղաքն է Մանոլաս։

#### Անաֆի
Լեռնային կղզի, կը գտնուի Սանթորինի կղզիին արեւելքը։  Տարածութիւնն է 38,636 ք․քմ․ իսկ բնակչութեան թիւն է՝ 271։ Լղզիին արեւելեան ծայրամասին կը գտնուի Վրախոս կրաքարէ մենաքար․ Եւրոպայի երկրորդ մեծագոյն մենաքարը կը սեպուի, Ճիպրալթարէն ետք։ Ամբողջ կղզին կը ներառնուի Յունաստանի Բնապահպանման ցանկին մէջ․ անոր արահետներէն հետիետն պտոյտները զբոսաշրջիկներ կը ներգրաւեն։

### Փոքր  Քիքլատես

#### Սհինուսա
Կը գտնուի Նաքսոս կղզիին հարաւը եւ Իրաքլիային հիւսիս արեւելքը։  Անունը առած է անոր վրայ աճող համանուն բոյսէն։  Նաւակայքն է Մերսինի։

#### Քուֆոնիսիա․ (Անօ եւ Քաթօ Քուֆոնիսիա)
Երկու կղզիներու եւ քանի մը ժայռակղզիակներու համալիր․ Բանօ (կամ Անօ) եւ Քաթօ Քուֆոնիսիա կղզիները իրարմէ կը բաժնուի փոքրիկ նեղուցէ մը։  Կը գտնուին Նաքսոս կղզիին հարաւ արեւելքը եւ Ամորղոյին արեւմուտքը։  Ափերուն հսկայ քարայրներ կը գտնուին։

#### Տոնուսա
Փոքր Քիքլատեսի հիւսիսային կղզի․ Նաքսոսին արեւելքը եւ Ամորղոսին հիւսիսը։ Ափերուն կազմուած են բազմաթիւ ծոցիկներ, որոնցմէ շատերը ունին հիանալի ծովափներ։ 

#### Պատկերասրահ

Պատկեր:Kato Koufonisi beach, 190050.jpg|Քաթօ Քուֆոնիսի
Պատկեր:Pano Koufonisi Village.jpg|Փանօ (Անօ) Քուֆոնիսի
Պատկեր:Donousa.jpg|Տոնուսա
Պատկեր:Harbor Schinousa, Greece.jpg|Սհինուսա
Պատկեր:Keros.JPG|Քերոս
Պատկեր:Barche nel porto di Agios Georgios, isola di Iraklia - panoramio.jpg|Իրաքլիա
Պատկեր:Didymi sunrise.jpg|Տիտիմի, Սիրոս, արեւածագւ
Պատկեր:Cats of Cyclades, Syros.jpg|Քիքլատեսի կատուները
Պատկեր:Cats of Syros.jpg
Պատկեր:Syros gatia.jpg|Սիրոս․ կատուներ․․․
Պատկեր:Ερμούπολη. οι γάτες στα Βαπόρια.jpg
Պատկեր:Fish food, Cyclades.jpg|Բարի ախորժակ
Պատկեր:Panagia Xozoviotisa.jpg|Ամորղոս
Պատկեր:Aegean beauty.jpg|Սիրոս
Պատկեր:Syros. Aghias Anastaseos & Aghios Nicolaos.jpg|Սիրոս, դէպի արեւելք․․․
Պատկեր:Syros, Cyclades, Agean Sea.jpg
Պատկեր:PANO νησακι Γυάρος.jpg|Եարոս
Պատկեր:PANO Γυάρος, Άνδρος και Τηνος.jpg|Եարոս, Անտրոս եւ Թինոս
Պատկեր:Ανατολικά της Κυθνου.jpg|Քիթնոս
Պատկեր:Էրմուփոլի․ քարափ եւ փաթիկներ.jpg|Սիրոս․ քարափի բադեր
Պատկեր:Syros, the cats on the stairs.jpg|Սիրոս․ կատուներ
Պատկեր:Syros. typical Agean cat.jpg|Էգէականի կատու․ Քիքլատես, Սիրոս
Պատկեր:Syros island, Vaporia. special place for cats.jpg|Սիրոս, Վափորիա․ կատուներու «հիւրանոց»
Պատկեր:Syros island, Vaporia. cats.jpg|Սիրոս, Վափորիա․ կատուներու «հիւրանոց»
Պատկեր:Syros, on the stairs.jpg|Սիրոս․ կատուները շատ կը սիրեն ու կը հոգան


## Պատմական անդրադարձ
[մինի|Տաւիղահարը․ բնիկ Քիքլատեան արուեստ - [Աթէնքի Հնագիտական Ազգային Թանգարանը|Աթէնքի Հնագիտական ազգային թանգարանը]]
Նոր Քարի եւ Պղինձէ Նոր Դարի ժամանակաշրջաններու Քիքլատեան քաղաքակրթութիւնը ծանօթ է տեղական մարմարի վրայ աշխատուած քանդակներէն։   Ք․Ա․ 2-րդ հազարամեակին Քիքլատես կղզիները կ՛ենթարկուին Կրետէի Մինոասեան Քաղաքակրթութեան։

### Հնադար
Քիքլատես կղզիները Ք․Ա․ 1450-ական եւ 1100-ական թուականներուն յաջորդաբար կը հպատակին  Ախայեան (Ախէի) *Ἀχαιοί*  եւ Տորեան յունական ծագումով ցեղերուն։  Իսկ, Ք․Ա․ 10-րդ դարուն՝ Յոնիացիներուն, որոնք Ք․Ա․ 7-րդ դարուն Տիլոս կղզիակին վրայ կը հիմնեն կրօնական մեծ սրբավայրը։

Պարսիկները Քիքլատես կղզիները կը գրաւեն Ք․Ա․ 490 թուականին։  Հետագային անոնք մաս կը կազմեն Աթէնքի Դաշինքին։ 

Հռոմէական Կայսրութեան իշխանութեան ժամանակ, կղզիները յաճախ ծովահէններու յարձակումներուն թիրախ կը դառնան։ 

### Մինջնադար
Հռոմէական Կայսրութեան բաժանումով, Քիքլատեսի կղզիները Բիւզանդական Կայսրութեան մաս կը կազմեն մինչեւ ԺԳ․ դարասկիզբին։  Խաչակիրներու Դ․ արշաւանքէն ետք (1204),  Քիքլատես կը գտնուի Վենետիկցիներուն գերիշխանութեան տակ։  Անոնք Քիքլատես կղզիները կը ձգեն լատին իշխանական  տուներու լուծին տակ։ 1537 թուականին Քիքլատես կղզիներուն մեծ մասը եւ 1579 բոլորը  Օսմանեան Կայսրութեան իշխանութեան ձեռքը կ՛անցնին։  Սակայն կղզիներուն վրայ անոնց գերիշխանութիւնը նուազ ճնշիչ է բաղդատաբար Յունաստանի միջերկրիայ մասին։  Սկզբնական շրջանին Բարձր դուռը մահմետական գաղթաբնակներ, դատաւորներ եւ կառավարիչներ կը փորձէ կղզիները ուղղարկել բնակութիւն հաստատելու համար, սակայն անոնք հերթաբար քրիստոնիայ ծովահէններու կողմէ կ՛արեւանգուին եւ Մալթա կը ծախուին։  Սուլթանը կը հրաժարի եւ կղզիներուն առանձնաշնորհումներ կը պարգեւէ՝ ցած տուրքեր, կրօնական ազատութիւն․ Ենիչարիներուն հոն հաստատուիլը կ՛արգիլէ։

### Նորագոյն եւ ժամանակակից շրջաններ
1821 Յունաստանի Ազատագրական Պայքարին կղզիներուն բնակիչները մեծ ներդրում կ՛ունենան (մարտիկներով, զէնքերով, նաւերով) եւ 1830 կը միանան նարաստեղծ Յունական Պետութեան։

#### Հնագիտական պեղումներ
ձախից|մինի|272x272փքս|Քիքլատեան կուռք
մինի|Տիլոս․ հին թատրոն
1880-ական թուականներուն Աթէնքի Անգլիական Դպրոցին կողմէն տեղի կ՛ունենան կանոնաւոր հնագիտական պեղումներ, որոնց կը գլխաւորէ Խրիստոս Ցուտաս։  Այս պեղումներուն շնորհիւ, Քիքլատես կղզիներուն տարածքին կը գտնուին նախապատմական շրջանէն բազմաթիւ գերեզմաններ եւ բնակավայրեր եւ կը սահմանուի «Քիքլատեան Մշակոյթ» եզրով։

#### Տնտեսութիւն
Կղզիներուն բնակիչները կը զբաղին գլխաւորաբար նաւագնացութեամբ, ձկնորսութեամբ, գիւղատնտեսութեամբ եւ զբօսաշրջիկութեամբ։  Ամէնտարի հարիւր հազարներով զբօսաշրջիկներ Քիքլատես կղզիները կ՛այցելեն։  Ամէն օր, տասնեակէ աւելի նաւեր կղզիները իրարու կը կապեն, ինչպէս նաեւ Էգէական Ծովուն մնացեալ կղզիներուն, Կրետէին եւ Յունաստանի ցամաքամասին։

                   

## Տես նաեւ
Փոքր Քիքլատես

Յոնիական կղզիներ

Յոնիական Ծով

Էգէական Ծով

Փիրէա

Սիրոս (կղզի)

Կրետէ

Լատինական կայսրութիւն

## Ծանօթագրութիւններ

## Արտաքին յղումներ
# Քիքլատես 
# Քիքլատես Առեւտուրի Ատեան
# Յունաստանի վարչական բաժանում
# Wikivoyage - Քիքլատես
# Քիքիլատեսին պատմութիւնը
# Պեղոպոնեզեան պատերազմին պատմութիւնը
# Յունաստանի 2011 մարդահամարը
# Հարաւային Էգէական Շրջանային միաւորում
# naturagraeca – Մաքարես կղզիակներ
#  Նաքսոս եւ Փոքր Քիքլատես
# [Քէա](https://en.wikipedia.org/wiki/Kea_(island)
# Քիթնոս
# Սերիֆոս
# Սիֆնոս
# Միլոս
# Անտրոս
# Թինոս
# Եունեսքոյի Անշօշափելի Մշակութային Ժառանգութիւն
# Թինիական մարմարարուեստ
# Թինոսի Ս․ Աստուածամայր եկեղեցին
# Խրիստոս Ցուտաս
# Աթէնքի Անգլիական Դպրոց